laion/Wikipedia-Exotic huggingface dataset:
חברת מזרח אפריקה הבריטית

חברת מזרח אפריקה הבריטית (באנגלית The Imperial British East Africa Company (IBEAC)) הייתה החברה המנהלת של מדינות מזרח אפריקה הבריטית שהיו תחת השלטון הקולוניאליסטי הבריטי (בערך שטח קניה המודרנית). חברת מזרח אפריקה הבריטית הייתה התאחדות כלכלית שנוסדה במטרה לפתח מסחר אפריקאי באזורים שתחת השלטון הקולוניאלי של בריטניה. החברה הוקמה לאחר ועידת ברלין ב-1885 על בסיס חברת המסחר של סר ויליאם מקקינון באזור ובהובלתו האישית. בסך הכל, החברה פיקחה על שטח של כ-639,000 קמ"ר לאורך החוף המזרחי של היבשת. העיר מומבסה הייתה מרכז חשוב לפעולות החברה, אשר משרדיה הראשיים מוקמו כ-80 קילומטר דרומה בשימוני. בתחילת שנות ה-80 של המאה ה-19 האימפריאליזם המערבי החל לחדור לעומק אפריקה ולהשתלט על שטחים רבים ככל הניתן. אזור מזרח אפריקה וזנזיבר בפרט משכו את עיניהן של הקיסרות הגרמנית והאימפריה הבריטית כאחד. כתוצאה מהמתיחות, נערכה ועידת ברלין, שבה הוחלטה חלוקת כלל אפריקה למושבות קולוניאליסטיות. בריטניה עצמה השקיעה רבות בדרום אפריקה, ולכן השלטון תמך בהקמת חברה מסחרית שתשלוט ותפתח את אזור מזרח אפריקה. החברה הוקמה רשמית ב-4 באפריל 1888 בלונדון וניתן לה צ'ארטר מלכותי על ידי המלכה ויקטוריה ב-6 בספטמבר 1888. מלבד האחריות לשליטה על הייצוא והניהול של סחורות וחקלאות בקולוניה, הופקדה החברה גם לפתח ולבנות קווי רכבת שיחברו את מומבסה לאגם ויקטוריה. בשנים שלאחר מכן התפתחו מתחים ופילוגים פנימיים רבים, שפגעו בעבודת החברה והביאו אותה לכדי בעיות כלכליות עצומות. החברה הועברה לניהול משרד החוץ הבריטי ב-1 ביולי 1895, ובוטלה רשמית בשנת 1896. השלטון הוא זה שכבר סיים את בניית קו הרכבת בין מומבסה לאגם ויקטוריה. "Sir William Mackinnon". AIM25. SOAS. 15 במאי 2000. נבדק ב-2007-12-10. {{cite web}}: (עזרה) Carlyle, E. I. (2004). "'Mackinnon, Sir William, baronet (1823–1893)'" (subscription required). Oxford Dictionary of National Biography. revised, John S. Galbraith. Oxford University Press. doi:10.1093/ref:odnb/17618. נבדק ב-2007-12-10. London Gazette: no. 25854, pages 5017–5020, 7 September 1888. Retrieved on 2007-12-10. John S. Galbraith, "Italy, the British East Africa Company, and the Benadir Coast, 1888-1893,"The Journal of Modern History 42.4 (1970) 549-563 John S. Galbraith, Mackinnon and East Africa 1878-1895 (Cambridge 1972) The partition of East Africa (1856 - 1891) 1911 Encyclopedia ערך זה הוא קצרמר בנושא הממלכה המאוחדת ובנושא היסטוריה. אתם מוזמנים לתרום לוויקיפדיה ולהרחיב אותו.
חסידות ערלוי

חסידות ערלוי היא קהילה בעלת מאפיינים של חצר חסידית, שהוקמה לאחר השואה על ידי האדמו"ר רבי יוחנן סופר, מצאצאי החת"ם סופר ויליד העיר ערלוי שבהונגריה. החסידות ממשיכה את מורשתו ומנהגיו של החת"ם סופר וצאצאיו. לאחר פטירת רבי יוחנן באדר א' תשע"ו ממלא את מקומו בנו הבכור, רבי משה סופר. מרבית החסידים גרים בישראל (בירושלים, בני ברק, צפת, פתח תקווה, חיפה, אלעד, ביתר עילית, בית שמש, מודיעין עילית ואשדוד). קיימות קהילות באירופה בערים לונדון ואנטוורפן, וכן בארצות הברית, בבורו פארק ויליאמסבורג ובמונסי. המוסדות שהוקמו במהלך השנים מונים את רשת תלמודי התורה "כתב סופר" (על שם הרב אברהם שמואל בנימין סופר), רשת בתי המדרש "יד סופר", רשת כוללי אברכים, מכון להפצת כתבי החת"ם סופר וצאצאיו ומוסדות צדקה וחסד. בין התורמים הבולטים לחסידות אפשר למנות את: מתיו ברונפמן, ליאו נואי, נוחי דנקנר, שלום פישר, יעקב הופמן ויעקב פשקוס. החצר מתאפיינת בשילוב מורשת החת"ם סופר עם הנהגות ומאפיינים חסידיים. נוסח התפילה המקובל בה הוא נוסח אשכנז, לפי דרכו של החת"ס שאסור לבני אשכנז לשנות את נוסח תפילתם, בניגוד לשאר החצרות החסידיות ששינו לנוסח ספרד. בנוסף הקפיד האדמו"ר ללבוש ציצית עם פתיל תכלת כמנהג בעל היד סופר אביו של האדמו"ר הקודם, מנהג נוסף שמייחד את חסידות ערלוי הוא מנהג לבישת כיפה לבנה מיוחדת שנקראת 'הייבעל' בחגי תשרי ובליל הסדר בפסח, כמנהג יוצאי הונגריה. כמו כן לא נהוג לומר בחסידות הלל בערבית של ליל הסדר. רבי יוחנן הוסיף מנהגים חסידיים לחצר בהיותו תלמיד מובהק של האדמו"ר מבעלז, רבי אהרן רוקח, ושל האדמו"ר מסקווער שממנו למד תורה וחסידות. היה גם קרוב מאוד לרב דב בריש ווידנפלד מטשעבין. חצר ערלוי נחשבת כ"חצר חסידית", בשל הדמיון במנהגים כמו הלבוש ועריכת טישים. מדיה וקבצים בנושא חסידות ערלוי בוויקישיתוף חסידות ערלוי, באתר אתרוג מגוון סרטונים קצרים מהווי חסידות ערלוי מצגת על חסידות ערלוי אוהל שמעון - ערלוי, באתר עולם התורה ערלוי הוכיחה: צנוע זה מפואר, אתר בחדרי חרדים (גלריית תמונות ווידאו) שו"ת חתם סופר, או"ח, סי' טו (תשובה השנייה עם מספר סימן זה בכמה מהדורות).
קבוע פיזיקלי

קבוע פיזיקלי הוא גודל פיזיקלי שאינו משתנה בהתאם לסביבה בה נמדד. ערכו הידוע של קבוע פיזיקלי תלוי ברמת הדיוק של המדידה הנערכת (להבדיל מקבוע מתמטי, שערכו הידוע הוא תוצאה של חישוב). במדע מתקיימים קבועים פיזיקליים רבים. עם הנודעים שבהם (שלעיתים נקראים קבועי יסוד או קבוע אוניברסלי) נמנים מהירות האור בריק, קבוע הכבידה, קבוע פלאנק, קבוע בולצמן ומספר אבוגדרו. קבועים מסוג נוסף הם גדלים כגון מסה ומטען של חלקיקי יסוד (כגון מטען האלקטרון, מסת הפרוטון ועוד). בשנת 1937 העלה הפיזיקאי פול דיראק את ההשערה שקבועים פיזיקליים משתנים (קטנים) יחסית לגילו של היקום. השערה זו טרם הוכחה בניסוי, אך הוכח שאם היא נכונה הרי מדובר בשינוי זעיר ביותר. רבים מהערכים של הקבועים תלויים ביחידת המידה שבה הם מוצגים. קבועים שאינם תלויים ביחידת המידה הם קבועים חסרי ממד. חלק מהקבועים מהווים בסיס למערכת היחידות הבינלאומית, למשל מהירות האור, קבוע פלאנק, ומטען יסודי. קבוע מתמטי קטגוריה:קבועים פיזיקליים קבוע פיזיקלי, באתר אנציקלופדיה בריטניקה (באנגלית)
770-779 לפנה"ס

שימו לב: ערך זה מכיל אירועים מן השנים 779 - 770 לפנה"ס 778 לפנה"ס - אגמסטור מלך אתונה העתיקה נפטר. הוא הוחלף על ידי אחוליס. 776 לפנה"ס - לראשונה נערכים המשחקים האולימפיים ביוון העתיקה 773 לפנה"ס - שושנק השלישי פרעה מצרים נפטר. 773 לפנה"ס - אשור דן השלישי הופך למלך אשור. פרק זה לוקה בחסר. אנא תרמו לוויקיפדיה והשלימו אותו. 778 לפנה"ס - אגמסטור, מלך אתונה העתיקה 773 לפנה"ס - שושנק השלישי, פרעה מצרים מדיה וקבצים בנושא 770-779 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
מטריצה חוץ-תאית

מטריצה חוץ-תאית, או משתית חוץ-תאית (באנגלית: extracellular matrix, או בראשי תיבות: ECM), היא החלק ברקמות בעלי חיים שמקיף את התאים ומספק להם תמיכה מבנית. מעבר לפונקציה המבנית של המטריצה היא משמשת למגוון תפקידים, כגון הפרדת רקמות אחת מהשנייה ובקרה על תקשורת בין-תאית. בנוסף, היא מעכבת טווח רחב של גורמי גידול ומהווה מעין מחסן עבורם. שינויים בתנאים הפיזיולוגיים יכולים להפעיל פרוטאזות שישחררו את הגורמים ללא צורך בסינתזה שלהם מחדש. יצירת המטריצה החוץ-תאית חיונית עבור תהליכים כמו גדילה, ריפוי פצעים ופיברוזיס (יצירת רקמת חיבור). ידע על מבנה המטריצה עוזר להבין את התהליכים המורכבים של פלישת גידולים, משום שיצירת גרורות תלויה בדרך כלל בהרס המטריצה החוץ-תאית על ידי אנזימים כמו סרין ותראונין פרוטאז ומטריקס מתלופרוטינאז. מדיה וקבצים בנושא מטריצה חוץ-תאית בוויקישיתוף מַשְׁתִּית חוּץ־תָּאִית במילון ביולוגיה כללית (תשס"ט), 2009, באתר האקדמיה ללשון העברית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
המרכז הערבי לחקר אזורים צחיחים ואדמות יובש

המרכז הערבי לחקר אזורים צחיחים ואדמות יובש הוא מרכז מחקר חקלאי הממוקם בדמשק שבסוריה. המרכז הוקם בדמשק בשנת 1968 והוא פועל מטעם הליגה הערבית, לצד שישה מרכזי מחקר דומים בארצות ערביות אחרות, במטרה לאחד את מאמצי המדינות הערביות לשיפור ופיתוח החקלאות בתנאי מדבר ואדמה צחיחה. פעילות המרכז מכוונת למניעת תהליך המדבור, אך באותה עת נעשות בו פעולות ללמידת המדבר בניסיון לפתחו. בעקבות פעילות המחקר הנערכת במרכז הוקם במסגרתו מאגר מידע לצמחי מדבר ובו תיעוד טקסונומי ואקולוגי של כ-1,300 צמחים. מדיה וקבצים בנושא המרכז הערבי לחקר אזורים צחיחים ואדמות יובש בוויקישיתוף אתר האינטרנט הרשמי של המרכז הערבי לחקר אזורים צחיחים ואדמות יובש המרכז הערבי לחקר אזורים צחיחים ואדמות יובש, ברשת החברתית פייסבוק המרכז הערבי לחקר אזורים צחיחים ואדמות יובש, ברשת החברתית אקס (טוויטר) המרכז הערבי לחקר אזורים צחיחים ואדמות יובש, סרטונים בערוץ היוטיוב סומיני סנגופטה, הניו יורק טיימס, בנק הזרעים שכמעט נהרס במלחמת האזרחים בסוריה עשוי להאכיל את העולם, באתר הארץ, 12 בנובמבר 2017
צעירי אגודת חב"ד בניו יורק

ארגון צעירי אגודת חב"ד המרכזית (או: צא"ח) הוא ארגון חב"די הפועל מקראון הייטס שבניו יורק ומאגד ואחראי על השליחים ובתי חב"ד במדינת ניו יורק, ומסונף פורמלית למרכז לענייני חינוך.[דרוש מקור] הארגון הוקם על ידי הרבי מליובאוויטש בב' באייר ה'תשט"ו. דרך ארגון זה מסר הרבי לחסידיו בכל רחבי העולם את הוראותיו והדרכותיו בפעילות החגים ועשרת המבצעים שלו. מדי יום שישי מפעיל צא"ח צוותי בחורים למבצע תפילין וחלוקת נרות שבת ליהודים העוברים ושבים בחנויות ודוכנים בעיר ניו יורק. החל משנת ה'תשל"ו (בערך) מפעיל ספריית השאלה של ספרים תורניים הנמצאת ברחוב קינגסטון שבשכונת קראון הייטס, הנקראת בשם ספריית לוי יצחק, על שם רבי לוי יצחק שניאורסון. החל משנת ה'תשמ"ח מוציא לאור מדי שבוע עלון שבועי, הנקרא בשם "לחיים" המופץ בימי שישי. בסביבות החגים מוציא לאור עלוני הסברה על החגים היהודיים בשפה האנגלית. ובחג סוכות עוסק בהקמת סוכות ניידות, בחג החנוכה בהצבת והדלקת חנוכיות ציבוריות. צעירי חב"ד מפעילים גם מדי יום מימי החנוכה את החנוכיה הגדולה בעולם הממוקמת במנהטן, אותה מדליקים במנוף, בהדלקות אלו משתתפים בדרך כלל אישי ציבור. כמו כן אחראי הארגון על הדלקת החנוכיה המרכזית בבית הלבן, אותה מדליק נשיא ארצות הברית. בחג הפורים עוסק הארגון בחלוקת משלוחי מנות, ובפסח בחלוקת מצות. יו"ר הארגון הרב דוד רסקין הלך לעולמו בשנת 2011, ומאז עדיין לא מונה לו מחליף. מנהל הארגון היה הרב שמואל בוטמן (אנ'), עד לפטירתו ב־2024. במשך כמה שנים (עד שנת תשכ"ח - 1968), היה ארגון הכנסת אורחים (עבור האורחים שהגיעו להתארח במרכז חב"ד העולמי אצל הרבי) בהנהלת צעירי אגודת חב"ד בניו יורק. הקמת צעירי אגודת חב"ד בניו יורק, על ידי הרבי מליובביץ', בסוף ניסן ותחילת אייר ה'תשט"ו. 1) שיחה, בה מורה הרבי להקים את הארגון; תורת מנחם, חי"ד ע' 63 (בסוף העמוד) וע' 64. 2) איגרת, לאספת היסוד של הארגון, בה נותן הרבי קווים ותוכנית; אגרות קודש, חי"א, איגרת ג'תכט. דוגמה מהוראות הרבי לחסידיו דרך צעירי חב"ד: פרטים ובקשות למבצע תפילין - אגרות קודש חכ"ה, איגרת ט'תכ. לזיכרון הרבנית חייה מושקא שניאורסון אחד מההדלקות בשנת ה'תשס"ח ספר הגינס: "המנורה הגדולה בתבל" שתי ההדלקות בשנת ה'תשס"ז 1 ו2 ראש עיריית ניו יורק מייקל בלומברג בהדלקה ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
צעירי אגודת חב"ד

האם התכוונתם ל... צעירי אגודת חב"ד בישראל – הארגון האחראי על השלוחים בישראל צעירי אגודת חב"ד בניו יורק – הארגון האחראי על השלוחים בעיר ניו יורק
מוצקין (פירושונים)

האם התכוונתם ל... מוצקין הוא שם משפחה שמקורו ביידיש ומשמעותו בנו של מוץ, ר"ת לביטוי העברי מורה צדק, המקובל כתואר כבוד הניתן לרבנים ליאו מוצקין – מאבות הציונות, מיוזמי הקונגרס הציוני תאודור מוצקין – בנו של ליאו מוצקין, מתמטיקאי באוניברסיטת קליפורניה בלוס אנג'לס גבריאל מוצקין – בנו של תאודור מוצקין, פרופסור לפילוסופיה והיסטוריה באוניברסיטה העברית שהיה ראש מכון ון ליר בירושלים. קריית מוצקין – עיר במחוז חיפה, נקראת על שם ליאו מוצקין תחנת הרכבת קריית מוצקין – תחנת נוסעים של רכבת ישראל המשרתת את אזור הקריות תקיפת שיירת הנשק הערבית בקריית מוצקין – קרב שאירע ב-1948 ובו תקפו כוחות ההגנה שיירת נשק ערבית מספר מוצקין – מספר בקומבינטוריקה על שם המתמטיקאי תאודור מוצקין מקור השם מוצקין באתר אנו – מוזיאון העם היהודי
הרווארד (פירושונים)

האם התכוונתם ל... אוניברסיטת הרווארד – אוניברסיטה אמריקנית פרטית, בעיר קיימברידג' שבמסצ'וסטס הרווארד ביזנס רוויו – מגזין ניהול כללי היוצא לאור מאז שנת 1922 על ידי הוצאת הרווארד, חברה בת של אוניברסיטת הרווארד הרווארד מארק 1 – המחשב הספרתי האוטומטי הגדול הראשון בארצות הברית. יש הרואים בו את המחשב הראשון בעולם הרווארד קרימסון – עיתון הסטודנטים היומי של אוניברסיטת הרווארד. ארכיטקטורת הרווארד – ארכיטקטורת מחשב בה מקום האחסון וערוצי המידע מופרדים ממש, בין אלה המשמשים את הפקודות להרצה, ואלה של המידע המעובד על ידי הפקודות ספריית הרווארד – מערכת הספריות של אוניברסיטת הרווארד הרווארד (מטוס) – מטוס בוכנה חד מנועי ג'ון הרווארד – כומר במסצ'וסטס הקולוניאלית, ממייסדי אוניברסיטת הרווארד, הקרויה על שמו
טואיצ'י

טואיצ'י (Tuichi הנקרא גם טאויצי) הוא נהר בצפון בוליביה, באגן האמזונס. מוצאו של הנהר במורדות הרי האנדים, בצפון מחוז לה פאס, בגובה של 1,070 מ' מעל פני הים. הנהר זורם בראשיתו לכיוון צפון-מזרח, ולאחר מכן פונה לכיוון דרום-מזרח, כך שהוא יוצר צורת V הפוכה. הוא נשפך לנהר הבני 265 ק"מ מנקודת המוצא שלו, בתחום הפארק הלאומי מאדידי, באזור המכוסה יער גשם טרופי. הנהר מוכר בישראל בשל ספרו של יוסי גינסברג, "בחזרה מטואיצ'י" (על פיו גם הופק הסרט "בחזרה מטואיצ'י"), המתאר את קורותיו לאחר שרפסודה בה שייט בנהר התהפכה, והוא נאלץ לשרוד במשך כשלושה שבועות ביער הגשם. ספר נוסף שנכתב על אותו מאורע הוא "טואיצ'י שלי", סיפורו של קווין גייל, שיצא עם יוסי גינסברג ועוד שני טיילים למסע הג'ונגל, סיים את המסע לבדו והמשיך בחיפושים אחרי גינסברג עד שמצא אותו והציל את חייו. מדיה וקבצים בנושא טואיצ'י בוויקישיתוף ערך זה הוא קצרמר בנושא גאוגרפיה של בוליביה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
נאדר א-דהבי

נאדר א-דהבי (בערבית: نادر الذهبي; תעתיק מדויק: נאדר אלד'הבי) (נולד ב-7 באוקטובר 1946) הוא פוליטיקאי ירדני שכיהן כראש הממשלה ושר הביטחון של ירדן משנת 2007 ועד 2011 א-דהבי נולד בעמאן ובשנת 1964 סיים בעיר את לימודיו בקולג' אל חוסיין. באותה שנה הוא התגייס לחיל האוויר המלכותי של צבא ירדן. במקביל לשירותו הצבאי השלים אל דהבי לימודי תואר ראשון בהנדסת אווירונאוטיקה (1969), לימודי תואר שני בהנדסת אווירונאוטיקה מהמכון הטכנולוגי קראנפילד באנגליה (1982) ולימודי תואר שני במינהל ציבורי משלוחת האוניברסיטה האמריקנית אובורן בירדן (1987). שירותו הצבאי של א-דהבי נמשך עד 1994 ובשנתיים האחרונות לשירותו הוא שימש סגן מפקד חיל האוויר האחראי על לוגיסטיקה. לאחר מכן הוא התמנה למנכ"ל חברת התעופה "רויאל ג'ורדניאן" ובשנים 1994–1995 הוא שימש יו"ר התאחדות חברות התעופה הערביות. בשנים 1995–1998 היה א-דהבי חבר מועצת המנהלים של ארגון התעופה הבינלאומי יאט"א ובשנים 1996–1997 עמד בראשו. בשנים 2001–2003 כיהן א-דהבי כשר התחבורה בממשלתו של פייסל אל-פאיז. בשנת 2004 התמנה למנכ"ל הרשות לפיתוח כלכלי של עקבה. בנובמבר 2007 א-דהבי כראש הממשלה ושר הביטחון של ירדן, לאחר התפטרות מערוף אל-בח'ית. בדצמבר 2009 החליף אותו סמיר זיד א-ריפאעי. א-דהבי נשוי ואב לשלושה. קורות חייו באתר Arab Decision
דוגמה

דּוֹגְמָה (מיוונית Δόγμα – דעה) היא אמונה, דוקטרינה או עיקרון שדוגל בהם ארגון דתי או אחר. הדוגמה נחשבת כבעלת סמכות שאין לערער עליה, גם בלא שהוכחה לוגית או אחרת. המושג הופיע לראשונה ביוון העתיקה כאשר פילוסופים "חיוביים" כונו דוגמטיקנים, להבדילם מפילוסופים ספקניים, שהטילו ספק בדברים וניסו להתמודד עם ספק זה. הפילוסוף הגרמני עמנואל קאנט כינה בשם "דוגמה" פילוסופיה מטאפיזית העוסקת בעניינים החורגים מתחום הניסיון כגון אלוהים, אלמוות ועוד. פילוסופיה זו מחזיקה באמיתות שלא ניתן להוכיחן בעזרת התבונה. ישנם צדדים דומים בין הדוגמה לבין מערכת האקסיומות המשמשת כנקודת התחלה לאנליזה לוגית. אקסיומות נחשבות כהנחות נתונות מראש, כך שכל ויכוח לגביהן ייראה כבלתי אפשרי (כל עוד אין ביניהן סתירה פנימית). דוגמות אף הן בסיסיות (למשל, הדוגמה המניחה את קיומו של האל), אך הן הולכות מעבר לכך, ומכילות אף את המסקנות הרחבות בשדה המחשבה הדתי (למשל, האל ברא את היקום). כאמור, דוגמה בכלל והדוגמה הדתית בפרט אינן מבוססות על הלוגיקה אלא על אמונה. הציבור המחזיק בדוגמה מסוימת נוהג כך בשל אמונתו המלאה בקובעי הדוגמה, בסמכותם המלאה לקובעה ובאי-יכולתם לטעות בקביעתה. הם גם מאמינים שאל להם להרהר בתקפות הדוגמה גם אם היא מנוגדת להגיון. מכאן נובעת הסכנה שבדוגמות ובדוגמטיות – השתעבדות לאוטוריטה מסוימת, הגבלת חירות הוויכוח וחופש הדעה, מניעת יוזמה ואיסור דעות סותרות (במקום להתמודד עמן בנימוקים לוגיים). דוגמות מצויות בדתות כגון הנצרות, האסלאם והיהדות ונחשבות לעיקרי אמונה אשר כל מאמין חייב להחזיק בהם. המונח "דוגמה" מוצמד להנחות שהן לדעת המחזיקים בהן כה בסיסיות עד אשר ערעור עליהן משמעותו כי המערער איבד את אמונתו הדתית והפך לכופר בעיקר. ניתן להבחין בין דוגמה ובין הנחה תאולוגית אחרת, בכך שניתן להבהיר את ההנחה התאולוגית או לשפר את ניסוחה, אך סטייה מהדוגמה עלולה להביא לגירוש מן הקהילה הדתית, נידוי הסוטה, ולענישה. בכנסייה הקתולית הדוגמות הן עיקרי אמונה המסתמכות על ההתגלות האלוהית ומקורן בכתבי הקודש ובמסורת הכנסייה. הכנסייה היא שקובעת את הדוגמות ומורה אותן למאמינים. הכרזת הדוגמה היא תפקידו הבלעדי של האפיפיור ולפי החלטת ועידת הוותיקן מ-1870, הכרזה זו היא חסינת טעות (אותה ועידה החליטה שהאפיפיור אינו מסוגל לטעות היות שדבריו הם דברי האל עצמו). יש לציין שרק עקרי הדת נחשבים לדוגמה. טקסי הפולחן ונוהגיו אינם נחשבים בחזקת דוגמה. בכנסייה הפרוטסטנטית הדוגמה מסתמכת על כתבי הקודש בלבד וטוענת שכל הנאמר בכתבי קודש אלו היא אמת מוחלטת. ביהדות הרבנית, קשה לראות בשלושה עשר העיקרים של הרמב"ם כמערכת של דוגמות, מאחר שהרמב"ם הציג הוכחות לוגיות לרובן. אף מעמדה של המערכת אינו מגיע למעמדן של הדוגמות בנצרות הקתולית, ולרוב הן אינן מוכרות בנוסח שכתב הרמב"ם ובנוסף רבנים אחרים הציגו עיקרי אמונה שונים. אמונות לא דתיות רבות מתוארות כדוגמות, לרוב בשדה הפוליטיקה או הפילוסופיה. המונח "דוגמטיות" נושא את המטען השלילי לפיו האדם או הארגון שמיוחס לו המונח פועל מבלי לחשוב, לפי מערכת של כללים שנקבעו מראש ובאופן קונפורמי. החשיבה הדוגמטית חוצה את תחומי הדת ונחשבת למיושמת גם בתחומים אחרים כגון המדעים. אחת הביקורת של קאנט על ההוגים הרציונליסטים מהעת החדשה, היא שהחשיבה הדדוקטיבית שלהם תמיד נופלת לדוגמתיות ממנה הם שאפו להשתחרר. שניאור זלמן שכטר, The Dogmas of Judaism. topic/dogma-religion דוגמה, באתר אנציקלופדיה בריטניקה (באנגלית) דוגמה, דף שער בספרייה הלאומית הוסרל, "משבר המדעים האירופאיים"
ניסוי גריפית'

ניסוי גריפית', בוצע על ידי פרדריך גריפית' ב-1928 והיה אחד הניסויים הראשונים להציע כי לחיידקים יש יכולת להעביר חומר גנטי בתהליך שנקרא טרנספורמציה. גריפית' השתמש בשני זנים של חיידק הפניאומוקוקוס R ו-S (גורמי דלקת ריאות). רק לזן S יש יכולת להדביק את הפונדקאי בזכות שכבה פוליסכרידית המגנה עליו ממערכת החיסון. בניסוי, חיידקי S הומתו בעזרת חום ושרידיהם הוספו לזן R חיים. על אף ששני הרכיבים בנפרד לא היו מדביקים פונדקאי במחלה, החיבור ביניהם גרם לעכברים למות. מתוך העכברים המתים, גריפית' הצליח לבודד חיידקים חיים משני הזנים. הוא הסיק כי החיידקים מזן R עברו "טרנספורמציה" לזן S, בעזרת "חומר טרנספורמציה" כלשהו שנמצא בשרידי החיידקים המתים. כיום, אנו יודעים כי חומר הטרנספורמציה של גריפית', הוא ה-DNA של חיידק S. על אף שהחיידק הומת, ה-DNA שלו שרד והשתלב בתוך זה של חיידקי R החיים. ב-DNA החדש היו גנים היוצרים את שכבת ההגנה הפוליסכרידית. בעזרת הגנים החדשים חיידקי R נעשו אף הם עמידים למערכת החיסון ולכן הצליחו להדביק את העכברים. בשנת 1944 שכללו איוורי, מקלאוד ומקארתי את ניסוי גריפית' והבחינו בין חלקי תא שונים כדי לגלות איזה מהם הוא החומר הגנטי. למרות הוכחתם החד-משמעית כי מדובר ב-DNA הקהילה המדעית השתכנעה רק בעקבות ניסוי אחר של הרשי וצ'ייס בשנת 1952. מדיה וקבצים בנושא ניסוי גריפית' בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נעמה קסרי

נעמה קַסְרִי (נולדה ב-29 באוגוסט 1978) היא בעלת קליניקות לטיפולי אסתטיקה ישראלית. השתתפה פעמיים בתוכנית הטלוויזיה הישרדות - בשנת 2008 בעונה הראשונה - שם גם זכתה; ובשנת 2019 בעונה התשיעית הגיעה לגמר. בעבר עבדה קסרי כמנחת טלוויזיה. קסרי נולדה וגדלה בכרמיאל. למדה במגמת מדעי החברה בתיכון אורט מגדים בעירה. את שירותה בצה"ל עשתה בנשקייה של בסיס הטירונות זיקים. לאחר שחרורה מצה"ל גרה שש שנים בדנוור שבקולורדו, שם נישאה ליהודי-אמריקאי ופתחה חנות למוצרי טיפוח לבעלי חיים. לאחר גירושיה חזרה לישראל, ופתחה מכון לטיפוח יופי. קסרי השתתפה בתוכנית המציאות "הישרדות" בערוץ 10 והצליחה להעפיל לגמר העונה הראשונה. בגמר התוכנית, שהתקיים ב-17 במאי 2008, זכתה בחמישה מקולות המושבעים, לעומת ארבעה קולות למתחרה נועם טור, והוכתרה כמנצחת וכשורדת האחרונה. היא זכתה בשל כך בפרסים בשווי מיליון שקלים. לאחר "הישרדות" הנחתה בשנים 2008–2010 את התוכנית היומית "שורדות בבית" בערוץ 10, לצד משתתפת אחרת של "הישרדות", ליה גיל, שהוחלפה בהמשך במירית וקנין (גם היא משתתפת "הישרדות"). לאחר מכן הנחתה קסרי את תוכנית הבוקר היומית "איזה יופי" בערוץ 10, עד שנת 2012. בשנת 2012 השתתפה קסרי בפרסומות לאבקת הכביסה "סוד". בשנת 2016 פתחה קליניקה לטיפולי אסתטיקה. בשנת 2019, השתתפה בשנית בתוכנית "הישרדות VIP עונה 2", ששודרה ברשת 13, העפילה לגמר וגם זכתה בתואר "השורדת האהובה" על ידי הקהל. באותה שנה בוצע תחקיר חדשותי על הקליניקה לטיפולים אסתטיים של קסרי, ממנו עלה כי היא מציעה טיפולים של מומחים לאסתטיקה, בעוד שמדובר ברופאי שיניים - שלפי עמדת משרד הבריאות רשאים להזריק רק במסגרת טיפולי שיניים. קסרי השיבה כי הכשרתם המקצועית של רופאי השיניים מכסה את סוג הטיפולים בהם מדובר. בשנת 2020, השתתפה בתוכנית "ליהיא ונעמה - מטראש לקלאס" לצד ליהיא גרינר. בשנת 2021, שיחקה בסדרת הדרמה הקומית פגום שעלתה לשידור בכאן 11. לקסרי בן מנישואיה השניים, אשר הסתיימו זמן קצר לאחר תום העונה של "הישרדות" בהשתתפותה. בהמשך, נישאה פעם שלישית, לגל ארז, לאחר שהכירו בשנת 2009, בעקבות השתתפותו של ארז בהישרדות איי הפנינה. לזוג נולדו שתי בנות. נעמה קסרי, ברשת החברתית פייסבוק נעמה קסרי, ברשת החברתית אינסטגרם נעמה קסרי, במיזם "אישים" לתיעוד היצירה הישראלית נעמה קסרי, באתר nana10‏, 15 ביולי 2008 יפעת הללי, ‏עפה על המיליון, באתר ‏מאקו‏, 7 בפברואר 2013 הדס בשן, ‏"יגידו שאני נראית כמו מייקל ג'קסון, אבל זה בסדר, אני יותר מדי אוהבת את עצמי", באתר ‏מאקו‏, 2 בספטמבר 2015 גבי בר־חיים, הישראליות מוזנחות, צריכות ללמוד מהרוסיות, באתר "ידיעות אחרונות", 30 בנובמבר 2017 רז שכניק, "אני יולדת רק קיסרי כי אני פחדנית ונותנת כבוד לשם המשפחה שלי, השם מחייב לא?", באתר "ידיעות אחרונות", 8 בינואר 2019 ערן סויסה, משחקי הקסרי, באתר ישראל היום, 11 ביולי 2019 רז שכניק, "אני יולדת רק קיסרי כי אני פחדנית ונותנת כבוד לשם המשפחה שלי, השם מחייב לא?", במדור "פינג-פונג", במוסף "7 לילות, ידיעות אחרונות, 11 בינואר 2019 יפעת הללי אברהם, ‏אחרי סערת ההזרקות: נעמה קסרי משיקה מכון יופי, באתר ‏מאקו‏, 21 בספטמבר 2016 יולן כהן, ‏מה קורה במרפאה של נעמה קסרי?, באתר ‏מאקו‏, 13 במאי 2019 יפעת הללי אברהם, ‏בשעה טובה: נעמה קסרי ילדה בפעם השלישית, באתר ‏מאקו‏, 1 ביולי 2019
יד לאיש הספורט היהודי

יד לאיש הספורט היהודי (המוכר ברחבי העולם בשם "International Jewish Sports Hall of Fame" - היכל התהילה של הספורטאים היהודים) הוא מוזיאון שנפתח בשנת 1981 במכון וינגייט בסמוך לנתניה. המוזיאון נבנה לכבודם של ספורטאים יהודים, ומנציח את פעילותם והישגיהם הספורטיביים של מעל 200 ספורטאים מ-20 מדינות שונות. "יד לאיש הספורט היהודי" מהווה הרחבה של המוזיאון האמריקאי The Jewish Sports Hall of Fame, שנוסד בארצות הברית בשנת 1979, שהנציח ספורטאים יהודים אמריקאיים. אלא שבניגוד אליו, מספר המוזיאון בישראל את סיפורם של ספורטאים יהודים מכל רחבי העולם. הספורטאים המונצחים במוזיאון נבחרו על ידי ועדה מקצועית, בה חברים נציגים מחמש מדינות שונות. במוזיאון מופיעים סיפוריהם האישיים של ספורטאים יהודים שהישגיהם היו יוצאי דופן בקנה מידה עולמי, או שתרמו במעשיהם למדינת ישראל באופן משמעותי באמצעות הספורט. מדיה וקבצים בנושא יד לאיש הספורט היהודי בוויקישיתוף אתר האינטרנט הרשמי של יד לאיש הספורט היהודי כלול: סטלה בליץ-אחסטריבה, אלקה דה לוי, הלנה קלוט-נורדהיים, יודיק טיימנס-סימונס ואנה דרזדן-פולק.
נמרוד צבירן

נמרוד צבירן, הוא שחיין פאראלימפי. בגיל שש הצטרף לנבחרת מכבי תל אביב בשחייה. באגודת מכבי היה צבירן חבר עד הגיעו לגיל 18, על אף היותה אגודת שחייה רגילה. בסיום לימודיו התיכוניים במגמה הספרותית של תיכון עירוני י"ד בתל אביב, התנדב צבירן לצה"ל ושירת בלשכת מבקר משרד הביטחון. במהלך שירותו הצבאי התמסר צבירן לספורט במטרה להשתתף במשחקים הפאראלימפיים. בסיוע קונגרס יהודי בוכרה הוא זכה למימון מלגה חודשית שמאפשרת את אימוניו. צבירן מתאמן במסגרת בית הלוחם תל אביב ובשנת 2002 התחרה באליפות העולם בשחייה לנכים וסיים במקום הרביעי. במשחקים הפאראלימפיים באתונה (2004) הוא זכה במדליית ארד במשחה 400 מטר בסגנון חופשי, סיים רביעי במשחה 50 מטר ובמקום השישי במשחה מאה מטר. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) "הגביע הוא שלו" באתר קונגרס יהודי בוכרה העולמי